**TALENT PROGRAM**

**FELVÉTELI VIZSGAKIÍRÁS**

**2018/2019 SZEZON**

**Idén újra felvételt hirdet a Talent Program!**

**A felvételi vizsga időpontja, helyszíne: 2018. október 20., Bábolna.**

**Jelentkezési határidő: 2018. szeptember 30.**

**A felvételi vizsgát sikeresen teljesítő lovasok gyakorlati képzésen és elméleti oktatáson vesznek részt a Talent Program által szervezett edzőtáborok keretein belül.**

**Az edzőtáborokat elismert hazai és nemzetközi edzők tartják, az elméleti oktatás célja pedig a lovas műveltség sokoldalú fejlesztése.**

**A Program a verseny korosztályok közötti váltást igyekszik zökkenőmentesebbé tenni, illetve a tehetséges, szorgalmas, a lovassport irányába elhivatott fiatal versenyzőket az utánpótlás válogatott erősítése mellett az élsport irányába igyekszik terelni.**

**A záróvizsgát sikeresen teljesítő lovasok Nemzeti -, illetve Nemzetközi Talent minősítéssel végezhetnek.**

**A Nemzeti Talentek a korosztályos országos bajnokságon való részvételhez nyernek támogatottságot, a Nemzetközi Talentek pedig az utánpótlás szövetségi kapitány által kijelölt nemzetközi versenyekhez nyernek el jelentős összegű támogatásokat.**

**A Talent Program résztvevői évről-évre bizonyították szorgalmukat és tehetségüket. Eredményeikkel méltón képviselték a hazai lovassportot a nemzetközi mezőnyben is.**

**Légy te is tagja ennek a csapatnak! Jelentkezz a Talent Program lovasai közé!**

A jelentkezési lapokat a [talentprogram.dijugratas@gmail.com](mailto:talentprogram.dijugratas@gmail.com), illetve a [talent@lovasszovetseg.hu](mailto:talent@lovasszovetseg.hu) e-mail címekre várjuk 2018 szeptember 30-ig. A vizsgára való jelentkezésről visszaigazoló e-mailt kapnak a jelentkezők.

A jelentkezés feltételei az alábbi táblázatban kerültek összegzésre.

**Az érdeklődők a Talent Program Facebook oldalán tájékozódhatnak az aktuális eseményekről.**

**A Szabályzat az alábbi linken olvasható:**

<http://www.dijlovasok.hu/dokumentum/Talent/2017/Talent_szabalyzat.pdf>

**A jelentkezési lapok, illetve a szakágankénti vizsgakiírások a szakágak weboldalán olvashatók.**